[{"text_idx": "#000000", "text": "en la kategorioj Mang\u0302etoj, Pastbakaj\u0302oj, pano, flanoj, Salaj bakaj\u0302ojPrepardau\u0306ro: 1 horo, kuirdau\u0306ro: 30 minutoj"}, {"text_idx": "#000003", "text": "Bongustaj ajlaj trianguletoj tau\u0306gas kiel mang\u0302eto sole au\u0306 kiel aldonaj\u0302o ekzemple al salato.\nProponita de dorotka la 14-an de marto 2014\nAperis en la c\u0302efpag\u0302o la 14-an de marto 2014\nvar js, fjs = d.getElementsByTagName(s)[0];\njs = d.createElement(s); js.id = id;"}, {"text_idx": "#000004", "text": "Bongustaj ajlaj trianguletoj tau\u0306gas kiel mang\u0302eto sole au\u0306 kiel aldonaj\u0302o ekzemple al salato."}, {"text_idx": "#000005", "text": "Pas\u0302o 1 Giston fandu en duonlitro da varmeta lakto. Aldonu pinc\u0302eton da sukero."}, {"text_idx": "#000006", "text": "Pas\u0302o 2 Knedu la paston (de farunoj, oleo kaj gisto) kaj kiam g\u0302i jam ne plu algluig\u0302ados al viaj manoj lasu g\u0302in en iu trankvila kaj varma loko kovrita per tuko por ke g\u0302i kresku."}, {"text_idx": "#000007", "text": "Pas\u0302o 3 Dum la pasto kreskas vi povas prepari s\u0302miraj\u0302on. Sens\u0302eligu ajlobulberojn, fandu margarinon kaj aldonu al g\u0302i dispremitan ajlon. Aldonu salon kaj miksu. Lasu la likvaj\u0302on en trankvila, malvarma loko por ke g\u0302i densig\u0302u."}, {"text_idx": "#000008", "text": "Pas\u0302o 4 Kiam la pasto kreskos, dividu g\u0302in je 6 partoj. Densigitan s\u0302miraj\u0302on ankau\u0306 dividu je 6 partoj."}, {"text_idx": "#000009", "text": "Pas\u0302o 5 Prenu unu parton de pasto, platigu g\u0302in je longa rektangulo per rulplatigilo, unue metante iom da faruno sub la pasto."}, {"text_idx": "#000010", "text": "Pas\u0302o 6 Prenu unu parton de s\u0302miraj\u0302o kaj s\u0302miru la paston komencante de pli longa flanko. Volvu la pastaj\u0302on kaj tranc\u0302u g\u0302in je trapezetoj."}, {"text_idx": "#000011", "text": "Pas\u0302o 7 Metu la trianguletojn sur la bakpleton. S\u0302miru suprojn de ili per disbatita ovo kaj supers\u0302utu ilin per sezameroj."}, {"text_idx": "#000012", "text": "Pas\u0302o 8 Ripetu pas\u0302on 5-7 kun ceteraj pastopartoj."}, {"text_idx": "#000013", "text": "Pas\u0302o 9 Baku en forno varmigita je 200 \u00b0C dum 15 minutoj."}, {"text_idx": "#000014", "text": "La preparado sume dau\u0306ras sufic\u0302e longe sed dume estas multaj \u201cpau\u0306zoj\u201d. Do vi povas prepari s\u0302miraj\u0302on, prepari paston kaj poste vi devos atendi g\u0302is kiam pasto kreskos."}, {"text_idx": "#000015", "text": "Sur unu bakpleton eniras kutime trianguletoj de tri partoj de la pasto do vi devas baki 2-foje po 15 minutoj."}, {"text_idx": "#000016", "text": "Estas 2 komentoj pri c\u0302i tiu recepto."}, {"text_idx": "#000017", "text": "Bongustegaj! Kaj jen mia \"florforma\" versio."}, {"text_idx": "#000018", "text": "Mi faris tiun recepton por Kristnasko kaj miaj familianoj tre s\u0302atis."}]